Nafarroako Parlamentuko Mahaiak, 2021eko apirilaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkezturiko galdera, Lodosako Cabizgordoko industrialdeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko apirilaren 26an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioko Miguel Bujanda Cirauquik, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Antolamenduko, Etxebizitzako, Paisaiako eta Proiektu Estrategikoetako kontseilariak idatziz erantzun dezan:

Lodosa Erriberan dago, non Nafarroan langabezia-tasarik makurrenak eta soldatarik baxuenak pairatzen baitira. Estellerriko Erriberan ere badago, non indize horiek are okerragoak baitira, gure erkidegoko per capita errenta okerrenak dituztelako. Pobrezia eta bazterketa indizeei dagokienez lehendabizikoetako bat da, langabezia-tasetan hilez hil txapelduna izateaz gain.

Horri gehitu behar zaio lan bat daukaten bertako biztanleetako askok beste herri batzuetan egiten dutela lan, horrek errenta eskuragarriari begira dakarren pobretzearekin.

Aldi berean, gure ingurunean industria-lurzorurik ez egoteari buruzko albisteak entzuten dira aldiro, bai eta inguruko herri batzuetako industrialdeak handitzeko eskariei buruzkoak ere. Ageri-agerikoa da gure eremu honetan industria-lurzorua behar dugula eduki.

Galdera:

Lodosak noiz izanen du enpresak hartzeko prest Cabizgordoko industrialdea?

Nafarroako Gobernua enpresekin hartu-emanetan egon al da industrialde horretara etor daitezen?

Iruñean, 2021eko apirilaren 19an

Foru parlamentaria: Miguel Bujanda Cirauqui